Innhold

# Inkludering av tabeller og regneark i lysbildene

Du kan bruke forskjellige metoder for å sette inn regnearksceller i dine Impress-lysbilder eller Draw-sider:

1. Sett inn en innebygget tabell – du skriver inn data i cellene og bruker smart formatering ved hjelp av seksjonen Tabelloppsett i oppgavepanelet.

2. Sett inn en ny tabell som et OLE-objekt eller sett inn en eksisterende fil som et OLE-objekt – du kan angi lenken til en fil for å være en levende lenke til de sist lagrede data i en regnearksfil.

## Sett inn en innebygget tabell

1. Gå til det Impress-lysbildet eller den Draw-siden hvor du vil sette inn tabellen.

2. Velg Sett inn → Tabell eller bruk tabellikonet i Standardverktøylinjen for å sette inn en tabell.

3. Dobbeltklikk på tabellen og skriv inn eller sett inn data i cellene.

4. Merk celleinnhold og høyreklikk for å åpne oppsprettmenyenen. Velg kommandoer for å endre cellens innhold, slik som tegnstørrelse og linjeavstand.

5. Høyreklikk på tabellkanten for å åpne tabellens sprettoppmeny. Bruk tabellens sprettoppmeny til blant annet å skrive inn et navn og beskrivelse for tabellen eller for å fordele radene eller kolonnene jevnt.

6. Merk noen celler og høyreklikk for å åpne en sprettoppmeny, hvor du kan sette inn eller slette rader og kolonner blant andre kommandoer.

   For å velge et rektangulært celleområde kan du peke på en celle i et hjørne av rektanglet, hold museknappen nede, dra musa for til det motsatte hjørnet av rektanglet, og så slippe museknappen.

   For å velge en enkelt celle kan du peke på cellen, holde museknappen nede, dra musa til neste celle og tilbake, og så slippe museknappen.

## Sette inn ett nytt regneark som et OLE-objekt

Du kan legge til et tomt LibreOffice Calc-regneark til et lysbilde som et OLE-objekt.

1. Gå til det lysbildet hvor du vil sette inn regnearket.

2. Velg Sett inn - OLE-objekt - OLE-objekt. Klikk Opprett ny og velg LibreOffice-regnearket. Klikk OK. Klikk i regnearket for å legge inn dataene dine.

3. Trykk utenfor regnearket for å vise lysbildet.

For å endre størrelsen på regnearket uten å endre størrelsen på cellene kan du dobbeltklikke på regnearket og så dra i et hjørnehåndtak. For å endre størrelse på cellene i regnearket kan du klikke på regnearket og så dra i et hjørnehåndtak.

## Sette inn et regneark fra en fil

Når du setter inn et eksisterende regneark i ditt lysbilde, vil endringer som blir gjort på den opprinnelige regnearksfilen ikke bli oppdatert på ditt lysbilde. Du kan derimot gjøre endringer i regnearket i ditt lysbilde.

1. Gå til det lysbildet hvor du vil sette inn regnearket.

2. Velg Sett inn - OLE-objekt - OLE-objekt.

3. Velg Opprett fra fil og trykk på Søk.

4. Finn den filen som du vil sette inn, og trykk så på OK.

   Kryss av for Lenke til fil for å sette inn filen som en levende lenke.

Hele regnearket blir satt inn i ditt lysbilde. Hvis du vil bytte arket som vises, dobbeltklikk på regnearket, og velg så et annet ark.

Lignende emner

Sett inn tabell

Format → Lysbildeoppsett

Sett inn - OLE-objekt - OLE-objekt