Innhold

# Skape Pivottabeller

1. Plasser markøren i et celleområde som inneholder verdier og rad- og kolonneoverskrifter.

2. Velg Sett inn - Pivottabell . Dialogen Velg kilde vises. Velg Gjeldende valg og bekreft med OK . Tabelloverskriftene vises som knapper i dialogboksen Pivottabell . Dra disse knappene etter behov og slipp dem i layoutområdene "Filtre", "Kolonnefelt", "Radfelt" og "Datafelt".

3. Dra de ønskede knappene inn i ett av de fire områdene.

Dra en knapp til området Filtre for å opprette en knapp og en listeboks på toppen av den genererte pivottabellen. Listeboksen kan brukes til å filtrere pivottabellen etter innholdet i det valgte elementet. Du kan bruke dra og slipp i den genererte pivottabellen for å bruke et annet sidefelt som filter.

Dersom knappen slippes i området Datafelt vil navnet på knappen bli byttet ut med formelen som brukes for å beregne data.

- Ved å dobbeltklikke på et av feltene i området Datafelter kan du åpne dialogvinduet Datafelt.

- Bruk dialogboksen Datafelt for å velge beregningene som skal benyttes for dataene. For å laga flere markeringer, hold nede Cmd Ctrl-tasten mens du klikker på den ønskede beregningen.

1. Rekkefølgen på knappene kan alltid endres ved å flytte dem til et annet sted i området med musa.

2. Fjern en knapp ved å dra den tilbake området med de andre knappene til høyre i vinduet.

3. For å åpne dialogvinduet Datafelt, dobbeltklikker du på en av knappene i områdene Radfelt eller Kolonnefelt. Bruk dialogen til å velge om og i hvilket omfang LibreOffice skal vise de beregnede mellomresultatene.

Avslutt pivottabeldialogen ved å trykke på OK. En Filter -knapp vil nå bli satt inn, eller en sideknapp for hvert datafelt som du slettet i Filter -området. Pivottabellen er satt inn lenger ned.

Lignende emner

Pivottabell

Redigere Pivottabeller

Formatere pivottabeller

Filtrere Pivottabeller

Oppdater Pivottabeller

Å gruppere pivottabeller

Valg av utdataområde for pivottabell

Slette Pivottabeller

Pivotdiagram