Innhold

# Bruke verktøylinjer

Verktøylinjer i LibreOffice kan enten forankres som en del av hovedvinduet, eller flytende som et eget vindu. Som standard er de synlige verktøylinjene, og de du åpner med Vis – Verktøylinjer forankret, og posisjonene deres er låst.

Noen knapper på verktøylinjen, for eksempel knappen Skriftfarge, kan åpne en annen verktøylinje. Trykk på pilen ved siden av knappen for å åpne en verktøylinje som inneholder flere knapper.

Du har nå et valg, klikk enten på knappen du vil slå på, eller ta over verktøylinjen ved å dra tittellinjen mens du holder nede museknappen.

## Verktøylinjer i sammenheng

Noen verktøylinjer åpnes automatisk, avhengig av sammenhengen. Når du for eksempel plasserer musepekeren i en tabell i et tekstdokument, åpnes verktøylinjen Tabell. Når du plasserer musepekeren i et nummerert avsnitt, åpnes verktøylinjen Punkter og nummerering.

Verktøylinjene er som standard skjulte nårNotisblokklinjen er aktiv.

### Lukke en verktøylinje midlertidig

Klikk på ikonet i verktøylinjens tittellinje, eller velg Lukk verktøylinje fra hurtigmenyen. Verktøylinjen vises automatisk igjen når konteksten blir aktiv igjen.

### Lukke en verktøylinje permanent

Mens verktøylinjen er synlig, velg Vis – Verktøylinjer og klikk på navnet på verktøylinjen for å fjerne markeringen.

## For å vise en lukket verktøylinje

- Velg Vis – Verktøylinjer og klikk på navnet på verktøylinjen.

- Velg Vis – Verktøylinjer – Tilbakestill for å tilbakestille verktøylinjene til standard kontekstsensitiv oppførsel. Nå vil noen verktøylinjer vises automatisk, avhengig av konteksten.

## For å låse opp en forankret verktøylinje

Høyreklikk på verktøylinjen og velg Lås verktøylinjeposisjon fra hurtigmenyen slik at den ikke er markert. Et lite vertikalt håndtak vises i starten av en ulåst verktøylinje, som du kan bruke til å flytte verktøylinjen.

## For å låse en forankret verktøylinje

Du kan låse posisjonen til en verktøylinje ved å velge Lås verktøylinjeposisjon igjen fra kontekstmenyen, slik at den er markert.

## Slik gjør du en verktøylinje til en flytende verktøylinje

Klikk på verktøylinjehåndtaket og dra verktøylinjen inn i dokumentet.

## Slik fester du en flytende verktøylinje på nytt

- Trykk på tittellinjen på verktøylinjen og dra verktøylinjen til kanten av dokumentvinduet.

- For å feste et flytende vindu igjen, dra og slipp vinduets tittellinje til kanten på et dokumentvindu. Pekeren må være veldig nærme dokumentvindukanten når du slipper knappen.

- Avhengig av systemets innstillinger for vindushåndtering kan du også dobbeltklikke på et tomt sted på verktøylinjen eller -vinduet mens du holder nedeCommand Ctrltasten. Eller dobbeltklikk på tittellinjen på den flytende verktøylinjen eller -vinduet.

Feste verktøylinjer og vinduer ved å bruke dra og slipp avhenger av systemets innstillinger for vindushåndtering. Du må sørge for at systemet viser innholdet i vinduet under flytting, istedet for kun å vise den ytre rammen.

Lignende emner

Vise, feste og skjule vinduer

Notisblokklinjen